17/03/2011 | Administración LocalMunicipal
Teo
Publicación bases xerais para a provisión de postos de traballo da oferta de emprego público 2010 do Concello de Teo

Por resolución da Alcaldía de data 2 de marzo de 2011 aprobáronse as bases xerais para a provisión de postos de traballo previstos na oferta de emprego público de 2010 do Concello de Teo e segundo a lexislación vixente resolveuse a publicación das mesmas, que se transcriben a continuación: 1.1.- O obxecto das presentes bases xerais é a regulación dos aspectos comúns que rexerán os procesos de selección para a cobertura en propiedade das prazas vacantes de funcionarios de carreira e persoal laboral fixo que estean incluídas nas diferentes ofertas de emprego público do Concello de Teo, de conformidade co establecido na Lei 7/2007, de 12 de abril, do estatuto básico de empregado público, na Lei 7/1985, de 2 de abril, reguladora das bases de réxime local, Real Decreto Lexislativo 781/86, de 18 de abril, polo que se aproba o texto refundido das disposicións legais vixentes en materia de réxime local, Decreto Lexislativo 1/2008, de 13 de marzo, polo que se aproba o texto refundido da Lei da función pública de Galicia e disposicións concordantes. A regulación contida nestas bases xerais completarase co previsto nas bases específicas de cada convocatoria.1.2.- O número de prazas que se convocan correspóndense coas sinaladas nas ofertas de emprego público, e os Tribunais encargados da selección non poderán aprobar nin declarar que superaron as probas selectivas un número de aspirantes superior ó das prazas convocadas.2.1.- Para ser admitido á realización das probas selectivas os aspirantes deberán reunir os seguintes requisitos: a) Ter cumpridos dezaseis anos de idade, ou a idade que cada convocatoria estableza como mínima, antes de que remate o prazo de presentación de instancias, e non ter acadado a idade de xubilación forzosa, agás que por lei se estableza outra idade máxima para o ingreso nun determinado corpo ou escala b) Estar en posesión da titulación requirida nas bases específicas de cada convocatoria, ou en condicións de obtela na data en que finalice o prazo de presentación de instancias para tomar parte no proceso selectivo. No caso de titulacións obtidas no estranxeiro, deberá acreditarse a súa homologación ou validación polo organismo competente, antes de finalización do prazo de presentación de solicitudes. c) Posuír a capacidade funcional para a realización das tarefas habituais do corpo, escala e posto ó que se aspira, cumprir os requisitos que se establezan en cada convocatoria específica e non estar incurso en causa de incapacidade ou incompatibilidade, de acordo coa normativa vixente. d) Non ter sido separado do servizo, mediante expediente disciplinario, de ningunha administración pública, nin atoparse inhabilitado por resolución xudicial para o exercicio de funcións públicas. e) Ter a nacionalidade española ou ser cónxuxe de español ou descendente de español. Os nacionais dos Estados membros da Unión Europea, ou ós que lle sexan de aplicación os Tratados Internacionais ratificados por España sobre a libre circulación de traballadores, poderán acceder en idénticas condicións que os españois ós empregos públicos, con excepción daqueles que directa ou indirectamente impliquen participación no exercicio do poder público. Os nacionais de Estados que non sexan membros de Unión Europea, con residencia legal en España, poderán acceder ás prazas de persoal laboral en igualdade de condicións que os nacionais dos estados membros da Unión Europea. f) Acreditar o coñecemento do idioma galego de conformidade co previsto na normativa de aplicación e nas bases específicas, respecto de cada praza. g) Os requisitos especiais que, de se-lo caso, poidan establecerse nas convocatorias específicas.2.2.- Os requisitos ós que se fai referencia no apartado anterior deberán cumprirse con anterioridade á finalización do prazo de presentación de solicitudes e manterse durante todo o procedemento de selección, ata a toma de posesión.3.1.- As solicitudes para tomar parte nas probas selectivas deberán presentarse polos interesados, mediante instancia dirixida ó Alcalde, de acordo co modelo que se axunta como anexo I. As solicitudes deberán presentarse, no rexistro xeral do Concello, ou mediante calquera das formas previstas no artigo 38.4 da Lei 30/92, de réxime xurídico das administracións públicas e do procedemento administrativo común, no prazo de vinte días naturais contados a partir do seguinte ó da publicación dos anuncios das correspondentes convocatorias no BOE.3.2.- Os aspirantes con discapacidade deberán facelo constar na instancia, indicando se precisan adaptación para a realización das probas.3.3.- A instancia presentarase por duplicado e irá acompañada da seguinte documentación: a) Fotocopia do DNI, Pasaporte ou documento de identificación esixible, debidamente compulsada. b) Xustificante de ter aboados os dereitos de exame que se establezan en cada convocatoria específica, de conformidade co disposto na Ordenanza reguladora de expedición de documentos administrativos. A devolución dos dereitos de exame só se producirá cando non se realice o exame por causas non imputables ó interesado. c) Relación detallada dos méritos alegados para a fase de concurso, no seu caso, pola orde establecida na convocatoria específica, e xustificación documental dos mesmos (orixinais ou copias compulsadas). Non serán tidos en conta os méritos que non sexan debidamente acreditados no momento da presentación de instancias.4.1.- Rematado o prazo de presentación de instancias o Alcalde ditará resolución, no prazo dun mes, aprobando a relación provisional de admitidos e excluídos, con indicación neste caso das causas de exclusión. A relación provisional de admitidos e excluídos exporase ó público, por prazo de dez días hábiles, no taboleiro de anuncios do Concello e no Boletín Oficial da Provincia, a efectos de reclamacións e emenda de erros. O prazo de emenda non é de aplicación con respecto dos méritos alegados e non aportados para a fase de concurso. Os erros de feito poderanse emendar en calquera momento, de oficio ou a instancia dos interesados.4.2.- Resoltas as posibles reclamacións, o Alcalde ditará resolución aprobando a relación definitiva de admitidos e excluídos, que será publicada no Boletín Oficial da Provincia e no taboleiro de anuncios do Concello, xunto coa composición do tribunal, indicando o lugar, data e hora de inicio do primeiro exercicio. A data de publicación da lista definitiva de admitidos no Boletín Oficial da Provincia determinará o inicio do computo de prazos para a interposición, no seu caso, dos recursos correspondentes. Os anuncios sucesivos publicaranse no taboleiro de anuncios do Concello.5.1.- Os tribunais cualificadores dos procesos selectivos designaranse de conformidade co sinalado nos artigos 55.2 c) e d) e 60 da Lei 7/2007, de 12 de abril do Estatuto Básico do Empregado Público e no artigo 4 do Real decreto 896/1991 de 7 de xuño, en todo aquilo que non resulte contrario ao establecido na antedita Lei, debendo estar integrados, polo menos, por cinco membros titulares cos seus correspondentes suplentes. Para cada procedemento selectivo constituirase un tribunal cualificador, con un marcado carácter técnico e que tenderá á paridade entre homes e mulleres. Os membros do tribunal actuarán a título individual, non podendo ostentar representación algunha, non podendo formar parte dos mesmos o persoal de elección ou de designación política, os funcionarios interinos nin o persoal eventual A composición dos tribunais deberá facerse pública de acordo coa base 4.2, incluíndo os titulares e os suplentes, e todos os seus membros deberán contar coa titulación igual ou superior á esixida para o acceso á praza convocada.5.2.- Os membros do tribunal deberán absterse de intervir cando concorran neles circunstancias das previstas no artigo 28 da Lei 30/92, de réxime xurídico das administracións públicas e do procedemento administrativo común, ou teñan realizado tarefas de preparación de probas selectivas nos cinco anos anteriores á publicación desta convocatoria. Os aspirantes poderán recusar ós membros do tribunal cando concorran neles algunha das circunstancias referidas no apartado anterior, conforme ó procedemento establecido no artigo 29 da citada Lei 30/92.5.3.- O tribunal non se poderá constituír nin actuar sen a presenza, polo menos, de tres dos seus membros, titulares ou suplentes, nin sen a presenza do/a presidente/a e secretario/a. Os acordos serán adoptados por maioría dos membros asistentes, e, en caso de empate, resolverá o voto de calidade do/a seu/súa presidente/a.5.4.- O tribunal está autorizado para resolver as dúbidas na aplicación das normas contidas nas bases xerais e especificas da convocatoria, e con atención os principios de igualdade, mérito e capacidade, podendo incorporar asesores especialistas para as probas correspondentes a exercicios de especialidades técnicas, que actuarán con voz pero sen voto.5.5.- De cada sesión o/a secretario/a levantará acta que asinarán todos os membros do tribunal, podendo facer constar na mesma os votos en contra que se puideran producir, así como calquera outra circunstancia que consideren relevante. As resolucións que adopte o tribunal vinculan á administración municipal, e contra as mesmas poderán interpoñerse recurso de alzada, ante o Alcalde, no prazo dun mes, de acordo co establecido no artigo 114 da Lei 30/92, do réxime xurídico e do procedemento administrativo común.5.6.- Os membros dos tribunais terán dereito a percibir as asistencias legalmente establecidas, de acordo coas categorías previstas polo Real Decreto 462/2002, de 24 de maio, sobre indemnizacións por razón do servizo, así como os gastos de viaxe cando teñan que desprazarse dende outro municipio.5.7.- Os tribunais poderán dispoñer a incorporación de asesores especialistas para as probas en que así o estimen necesario ou conveniente. Os ditos asesores actuarán con voz e sen voto e limitaranse ao exercicio das especialidades técnicas en base ás cales colaboran no respectivo tribunal. O sistema de selección será o que resulte máis adecuado atendendo as especiais características das prazas a cubrir de entre os previstos legalmente, aspecto que se determinará nas correspondentes bases específicas. Nas bases específicas que complementen estas bases xerais se concretarán os méritos a ter en conta na fase de concurso e os criterios de valoración dos mesmos, así como os contido das probas da fase de oposición, a súa forma de desenvolvemento, sistema de cualificación e os programas aos que se deben axustar. Na fase de concurso, a valoración de méritos, que só se aplicará aos aspirantes que superasen a fase de oposición, só poderá outorgar unha puntuación proporcionada que non determinará, por si mesma, o resultado do proceso selectivo. A fase de concurso, que será previa á de oposición, non terá carácter eliminatorio nin poderá terse en conta para superar as probas da fase de oposición, e as puntuacións outorgadas faranse públicas antes da celebración do primeiro exercicio da fase de oposición. O tribunal só poderá valorar os méritos alegados e correctamente probados e acreditados mediante a documentación achegada no momento de presentaren a solicitude para a admisión nas probas selectivas, sen que sexa admisible a concesión de prazo para emendar a falta de alegacións ou de proba de méritos. A fase de oposición consistirá na realización de probas, de carácter práctico ou teórico, cuxo obxecto será determinar a aptitude e coñecementos dos aspirantes para o concreto desempeño da praza convocada e que versarán sobre materias contidas nos programas ou temarios especificados nas respectivas bases específicas. Co fin de asegurar a debida idoneidade dos aspirantes, estes deberán superar, na fase de oposición, a puntuación mínima establecida para as respectivas probas selectivas. Para asegurar a súa obxectividade e racionalidade, o proceso selectivo poderá completarse coa realización de entrevistas e exposicións curriculares dos aspirantes, conforme aos criterios que se especifiquen nas bases específicas de cada praza convocada Os/as aspirantes poderán realizar os exercicios, a súa elección, en calquera das linguas oficiais de Galicia.7.1.- As convocatorias específicas determinarán os programas, o sistema concreto de selección, nos termos establecidos na base anterior, e o número e cualificación dos distintos exercicios que deban realizarse para superar o procesos electivo, así como a valoración dos méritos da fase de concurso, no seu caso.7.2.- O lugar, data e hora de realización das probas farase pública xunto coa lista definitiva de admitidos e excluídos Os aspirantes serán convocados para exercicio en chamamento único, sendo excluídos os que non comparezan, agás caso de forza maior, debidamente xustificada e libremente apreciado polo tribunal. Os exercicios que non poidan ser realizados conxuntamente faranse por orde alfabética, Iniciándose pola letra que resulte do sorteo anual ao que se refire o artigo 9 do Regulamento de selección de persoal da Comunidade Autónoma de Galicia, aprobado por Decreto 95/1991, de 20 de marzo.7.3.- Os aspirantes deberán presentarse provistos de documento acreditativo da súa identidade. Durante a realización dos exercicios o tribunal poderá solicitar ós aspirantes, en calquera momento, que acrediten a súa identidade.7.4.- A publicación dos acordos do tribunal relativos ó desenvolvemento das probas, e as datas de celebración do segundo e sucesivos exercicios farase exclusivamente no taboleiro de anuncios do Concello.7.5.- Entre o final dun exercicio e o comezo do seguinte deberá transcorrer un mínimo de 48 horas e un máximo de 40 días. A valoración e cualificación en puntos dos méritos alegados polos aspirantes realizarase conforme ao baremo fixado nas respectivas bases específicas. Cada un dos exercicios da fase de oposición será cualificado de conformidade co sistema de puntuación que figure nas bases específicas correspondentes.8.1.- Rematada a cualificación dos aspirantes o tribunal fará pública a relación definitiva de aprobados, que estará integrada polos aspirantes que, tendo superados todos os exercicios obrigatorios, obteñan a maior puntuación na oposición ou, no seu caso, na suma das puntuacións obtidas na fase de oposición e de concurso, tendo en conta que o número de aprobados non pode superar o número de prazas vacantes. A relación definitiva de aprobados será elevada ó Alcalde, xunto coa acta da última reunión, para a súa publicación no taboleiro de anuncios do Concello e posterior nomeamento. Os aspirantes que non figuren na relación de aprobados non terán dereito a ser nomeados aínda que algún dos aspirantes aprobados incumpra os requisitos. Neste caso a praza ou prazas quedarán vacantes.9.1.- No prazo de vinte días naturais, contados dende o seguinte a aquel no que se publique a relación de aprobados no taboleiro de anuncios do Concello, os interesados deberán presentar no rexistro xeral do Concello a seguinte documentación: a) Título esixido para tomar parte nas probas selectivas correspondentes (copia auténtica ou fotocopia acompañada do orixinal para poder compulsala) ou certificación académica oficial acreditativa dos estudios esixidos. b) Declaración xurada de non ter sido separado, mediante expediente disciplinario, do servizo de ningunha administración pública, nin estar inhabilitado por sentenza firme para o exercicio de funcións públicas. c) Declaración xurada de non atoparse incurso en causa algunha de incapacidade ou incompatibilidade de conformidade coa lexislación vixente. d) Certificado médico de non padecer enfermidade ou defecto físico que imposibilite o normal exercicio das súas funcións. Os aspirantes que fixeran valer a súa condición de persoa con discapacidade deberán presentar certificado da Seguridade Social que acredite tal condición, así como certificado acreditativo da compatibilidade co desempeño das tarefas e funcións correspondentes. Os opositores que tiveran a condición de funcionarios ou persoal laboral estarán exentos de xustificar documentalmente as condicións e demais requisitos xa probados para obter o seu anterior nomeamento, debendo presentar certificación acreditativa de tal condición, da Administración Pública de quen dependan. Aqueles que, dentro do prazo indicado, salvo casos de forza maior, non presentaran a documentación requirida, non poderán ser nomeados nin obxecto de contratación, e perderán todos os dereitos, sen prexuízo da responsabilidade na que puideran incorrer por falsear os datos.9.2.- Cumpridos os requisitos precedentes, o Alcalde acordará o nomeamento ou contratación, segundo proceda, dos aspirantes propostos polo tribunal, que deberán tomar posesión ou formalizar o contrato no prazo dun mes, contados dende o día seguinte ó da publicación do nomeamento no Boletín Oficial da Provincia. Os opositores que sexan nomeados ou obxecto de contratación, unha vez que tomen posesión ou formalicen o contrato, quedarán obrigados a realizar o traballo no horario e forma requirida polo servizo, podendo establecerse horario de mañá, de tarde ou xornada partida segundo se considere preciso. A adxudicación de postos de traballo aos aspirantes aprobados efectuarase de acordo coas peticións dos interesados entre os postos ofertados, e de acordo coa orde de puntuación obtida no procedemento de selección.9.3.- No caso de aspirantes propostos para ocupar prazas de policía local, o nomeamento será de funcionarios en prácticas, debendo superar o curso de formación teorico-práctico na Academia Galega de Seguridade, antes do seu nomeamento como funcionarios de carreira. O tribunais cualificadores conformados nas diferentes convocatorias estarán autorizado para resolver as dúbidas que se presenten e adoptar os acordos necesarios para a boa orde do proceso selectivo en todo o non previsto nestas bases. A presente convocatoria e cantos actos administrativos se deriven da mesma poderán ser impugnados polos interesados de conformidade co establecido na Lei 30/92 do réxime xurídico e do procedemento administrativo común, ante a xurisdicción contencioso-administrativa, podendo interpoñerse, con caracter previo, recurso de reposición, sen prexuízo de que os interesados poidan presentar calquera outro que estimen oportuno Teo, 8 de marzo de 2011. O alcalde, Martiño Noriega Sánchez.